Document ID: /roh_data/filtered/fineweb-2-filterrobots_roh.jsonl.gz/14592

Svizra
Dapli dunnas en cussegls d’administraziun
L’Uniun svizra dals patruns ha publitgà ina glista cun nums da 400 dunnas che fissan ablas da surpigliar in post en in cussegl d’administraziun. La glista saja vegnida messa ensemen en collavuraziun cun plirs partenaris era ord la schientscha scriva l’Uniun svizra dals patruns.
Cun questa glista vul l’Uniun svizra dals patruns contribuir ch’i dettia dapli dunnas en cussegls d’administraziun. En in studi da l’onn 2013 avevan 80% da las interpresas dumandadas inditgà da vulair augmentar il dumber da dunnas en lur cussegls d’administraziun.
RR novitads 15.00